રાજકુમાર રાવ અને શ્રદ્ધા કપૂરની ફિલ્મ સ્ત્રી બોક્સઓફિસ પર તહેલકો મચાવી રહી છે . ફક્ત 4 દિવસમાં આ ફિલ્મ બોક્સઓફિસ પર સુપરહિટ થઇ ચુકી છે . આપને જણાવી દઈએ કે જ્યાં આ ફિલ્મે વિકએન્ડ પર 32 કરોડની કમાણી કરી હતી , ત્યાં જ ફિલ્મે સોમવારે પણ 8 કરોડ રૂપિયાની શાનદાર કમાણી કરી છે . ખાસ બાબત છે કે આ ફિલ્મ 20 કરોડ રૂપિયાના બજેટ પર બની છે . એટલે કે ફક્ત 4 દિવસમાં ફિલ્મે તેના બજેટ કરતા પણ ડબલ કમાણી કરી લીધી છે . આ ફિલ્મ 2018 ની સૌથી વધારે પ્રોફિટ કમાવનાર ફિલ્મોની લિસ્ટમાં શામિલ થઇ ચુકી છે . આપને જણાવી દઈએ કે આ ફિલ્મ રાજકુમાર રાવની સૌથી મોટી સોલો હિટ ફિલ્મ છે . શ્રદ્ધા કપૂરે પણ લાંબા સમય પછી હિટ ફિલ્મનો સ્વાદ ચાખ્યો છે . સ્ત્રી એક હોરર - કોમેડી ફિલ્મ છે . આ ફિલ્મની કહાની સાથે સાથે સ્ટારકાસ્ટે પણ દર્શકોનું દિલ જીતી લીધું . રાજકુમાર અને શ્રદ્ધા સહીત બધા જ કલાકારો તેમના રોલમાં બિલકુલ પરફેક્ટ હતા . ટ્રેડ પંડિતો અનુસાર આ ફિલ્મ સરળતાથી 80 - 90 કરોડ રૂપિયાનું કલેક્શન કરી લેશે . હાલમાં ફિલ્મે 100 ટકા કરતા પણ વધારે નફો કમાઈ લીધો છે . અહીં જાણો 2018 માં સૌથી વધુ કમાણી કરનાર ફિલ્મો -